Ričards Bērtons
Ričards Bērtons (angļu: Richard Burton; dzimis Ričards Volters Dženkinss (Richard Walter Jenkins) 1925. gada 10. novembrī, miris 1984. gada 5. augustā) bija velsiešu aktieris. Bērtons aktiera karjeras laikā tika septiņas reizes nominēts Amerikas Kinoakadēmijas balvai (no tām sešas nominācijas bija kategorijā "Labākais aktieris"), tomēr nevienu balvu viņš neieguva. Nominācijas bija par filmām "Mana māsīca Reičela" (My Cousin Rachel, 1952), The Robe (1953), Becket (1964), The Spy Who Came in from the Cold (1965), "Kurš baidās no Virdžīnijas Vulfas?" (1966), Anne of the Thousand Days (1969) un Equus (1977). Aktieris ir saņēmis divas Zelta globusa balvas, BAFTA kino balvu un Tony balvu kā labākais aktieris, kā arī saņēmis Grammy balvu par labāko ierakstu bērniem.